48. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΣΥΓΚΟΙΝΩΝΙΩΝ ΚΑΙ ΔΗΜΟΣΙΩΝ ΕΡΓΩΝ Αριθ. Γ.27000 της 30 Ιουλ./10 Αύγ. 1959 (ΦΕΚ Β΄ 293) Περί τρόπου εισπράξεως του ειδικού τέλους κυκλοφορίας οχημάτων (διόδια) επί των πάσης φύσεως οχημάτων, πλην των ποδηλάτων, των κυκλοφορούντων επί της Εθνικής οδού Λαρίσης-Κατερίνης δια Τεμπών. Έχοντες υπ’ όψει: 1)Τας διατάξεις της παρ. 4 του αρθρ. 1 και του αρθρ. 3 του υπ’ αριθ. 3905/1958 Ν.Δ/τος «περί επιβολής ειδικών πόρων υπέρ του Ταμείου Εθνικής Οδοποιΐας δια την βελτίωσιν του δικτύου των οδών της Χώρας, Αστυνομίας των οδών και άλλων τινών διατάξεων και 2)την υπ’ αριθ. 28. της 2 Ιουλ. 1959 πράξιν της Διοικούσης το Ταμείον Εθνικής Οδοποιΐας Επιτροπής, αποφασίζομεν: 1)Εγκρίνομεν όπως το υπό του αρθρ. 1 του Ν.Δ. 3905/1958 προβλεπόμενον πρόσθετον ειδικόν τέλος κυκλοφορίας οχημάτων (διόδια) επί των πάσης φύσεως οχημάτων, πλην των ποδηλάτων, των κυκλοφορούντων επί της Εθνικής οδού Λαρίσης-Κατερίνης δια Τεμπών εισπράττεται απ’ ευθείας υπό του Ταμείου Εθνικής Οδοποιΐας δια προσωπικού αποτελουμένου: α)Εξ ενός Επόπτου. β)Εξ ενός βοηθού Επόπτου. γ)Εκ 2 Προϊσταμένων φυλακίων. δ)Μέχρι 15 εισπρακτόρων. 23.Ζ.α.48 Κατασκευή και Συντήρηση Οδών Το ανωτέρω προσωπικόν προσλαμβάνεται δια πράξεως της Διοικούσης το Ταμείον Εθνικής Οδοποιΐας Επιτροπής επί συμβάσει εργασίας σχέσεως ιδιωτικού δικαίου και ημερομισθίω μη δυναμένω να υπερβή τας δραχμάς: α)Δια τον Επόπτην 150. β)Δια τον βοηθόν επόπτου 100. γ)Δια τους Προϊσταμένους φυλακίων 100. δ)Δια τους εισπράκτορες 60. Το ανωτέρω προσωπικόν δικαιούται οδοιπορικών εξόδων και ημερησίας εκτός έδρας αποζημιώσεως, θεωρούμενης ως έδρας αυτού, του τόπου της εργασίας του. Η ημερησία αποζημίωσις ισούται με το ποσόν του ημερομισθίου και αι εκτός έδρας ημέραι, δι’ άπαν το ανωτέρω προσωπικόν δεν δύνανται να υπερβώσι μηνιαίως τας 15 δια το σύνολον του προσωπικού. Άπαν το ανωτέρω προσωπικόν υπάγεται υπό την άμεσον εποπτείαν, έλεγχον κλπ. του Διευθυντού των Τεχνικών Υπηρεσιών του Νομού Λαρίσης. Η κίνησις του προσωπικού εκτός έδρας θα ενεργήται κατόπιν εγγράφου εντολής του Διευθυντού των Τεχνικών Υπηρεσιών του Νομού Λαρίσης. 2)Εκ του ανωτέρω προσωπικού οι εισπράκτορες υποχρεούνται καθ’ εκάστην εις την εκτέλεσιν οκταώρου εργασίας, δικαιούμενοι μιας ημέρας αναπαύσεως καθ’ εβδομάδα. Η εκτέλεσις της Υπηρεσίας των εισπρακτόρων θα καθορίζηται δι’ ωραρίου εργασίας, συντασσομένου εκάστοτε υπό του Προϊσταμένου εκάστου φυλακίου. 3)Η είσπραξις του τέλους θα ενεργήται υπό των εισπρακτόρων δι’ ηριθμημένων διπλοτύπων βιβλίων αποδείξεων εισπράξεως εις α θα αναγραφώσιν η κατηγορία του οχήματος και το εισπρακτέον τέλος και αίτινες θα παραδίδωνται εις τούτους υπό των Προϊσταμένων των φυλακίων βάσει αποδείξεως παραλαβής. 4)Τα διπλότυπα εισπράξεως εκάστης κατηγορίας θα ώσιν εκτυπωμένα εις χάρτην διαφόρου χρώματος, θα έχωσιν ίδιον αύξοντα αριθμόν και θα ώσιν εσφραγισμένα εν εκάστω φύλλω μεταξύ στελέχους και αποδείξεως δια της σφραγίδος του Ταμείου Εθνικής Οδοποιΐας και θεωρημένα εις το τέλος εκάστου βιβλίου (στέλεχος) παρ’ αυτού προς πιστοποίησιν των σελίδων αυτών. Επί εκάστης εκκοπτομένης αποδείξεως εισπράξεως θα τίθεται παρά του εισπράκτορος δια σφραγίδος η ημερομηνία εκδόσεως. Τα διπλότυπα βιβλία αποδείξεων εισπράξεως θα παραδίδωνται παρά του Ταμείου Εθνικής Οδοποιΐας εις τον Επόπτην επί αποδείξει, όστις θα εφοδιάζη δια τούτων τους Προϊσταμένους των φυλακίων, αναλόγως των αναγκών επί αποδείξει. 5)Έκαστος των εισπρακτόρων οφείλει καθ’ εκάστην μετά την λήξιν της υπηρεσίας του να παραδίδη τας υπ’ αυτού ενεργηθείσας εισπράξεις εις τον αντικαταστάτην αυτού, όστις θα υπογράφη μετά του παραδίδοντος εις το σχετικόν βιβλίον παραδόσεως και παραλαβής των εισπράξεων κατά κατηγορίαν διπλοτύπων εισπράξεων, υπογραφομένου παρ’ αμφοτέρων και του τελευταίου στελέχους των διπλοτύπων βιβλίων εισπράξεως. Ο παραλαμβάνων τας εισπράξεις παρά των λοιπών εισπρακτόρων του εικοσιτετραώρου υποχρεούται μετά το πέρας της υπηρεσίας του να παραδίδη τας εισπράξεις, μετά αναλυτικών καταστάσεων εμφαινουσών τον αριθμόν των εκδοθεισών κατά κατηγορίας οχημάτων αποδείξεων και το εισπραχθέν κατά κατηγορίας τέλος, εις τον Προϊστάμενον του φυλακίου, όστις υποχρεούται να παραδίδη ταύτας αμελλητί, επί αποδείξει, εις τον Επόπτην, υποχρεούμενον να καταθέτη τα παραδιδόμενα χρηματικά ποσά εις το πλησιέστερον Υποκατάστημα ή Πρακτορείον της Τραπέζης της Ελλάδος υπέρ του Ταμείου Εθνικής Οδοποιΐας και εις πίστωσιν του παρά τω Κεντρικώ Καταστήματι της Τραπέζης της Ελλάδος τηρουμένου λογαριασμού του Ταμείου τούτου. Εν περιπτώσει απουσίας ή κωλύματος του Επόπτου, την παραλαβήν των εισπράξεων παρά των Προϊσταμένων των φυλακίων και την κατάθεσιν τούτων εις την Τράπεζαν της Ελλάδος, θα ενεργή ο βοηθός του Επόπτου. Εντός του πρώτου πενθημέρου εκάστου μηνός, οι Προϊστάμενοι των φυλακίων υποχρεούνται να υποβάλωσιν εις τον Επόπτην μηνιαίαν αναλητικήν κατάστασιν, εμφαίνουσαν τας καθ’ εκάστην και κατά κατηγορίας εγεργηθείσας εισπράξεις του παρελθόντος μηνός, αναγράφοντες εις ταύτην και το χρηματικόν ποσόν, όπερ παρεδόθη εις τον Επόπτην ή τον βοηθόν αυτού. Τα στελέχη των διπλοτύπων βιβλίων εισπράξεως, ων αι σχετικαί αποδείξεις εισπράξεως έχουσιν αναλωθή θα παραδίδωνται παρά των Προϊσταμένων των φυλακίων εις τον Επόπτην, όστις και θα μεριμνά δια την αποστολήν των εις το Ταμείον Εθνικής Οδοποιΐας. 6)Ο Επόπτης ασκεί την εποπτείαν και έλεγχον των Προϊσταμένων των φυλακίων και εισπρακτόρων, παρέχων εις τούτους τας αναγκαίας οδηγίας δια την απρόσκοπτον είσπραξιν του τέλους τούτου. Ομοίως ο Επόπτης εκτελεί και την πάσης φύσεως διοικητικήν Υπηρεσίαν την αφορώσαν την είσπραξιν του εν λόγω τέλους. Επίσης ο Επόπτης υποχρεούται όπως εντός του πρώτου δεκαημέρου εκάστου μηνός υποβάλλη εις το Ταμείον Εθνικής Οδοποιΐας κατάστασιν εμφαίνουσαν τον αριθμόν των διατεθέντων κατά κατηγορίας διπλοτύπων εισπράξεως του προηγουμένου μηνός το κατατεθέν εις την Τράπεζαν της Ελλάδος ή Πρα(Αντί της σελ. 578,21) Σελ. 578,21(α) Κατασκευή και Συντήρηση Οδών 23.Ζ.α.48 κτορείον ταύτης χρηματικόν ποσόν υπέρ του Ταμείου Εθνικής Οδοποιΐας, ως και τον αριθμόν και χρονολογίαν των εκδοδεισών αποδείξεων καταθέσεως της Τραπέζης ταύτης. Ο Επόπτης θα αλληλογραφή μετά του Ταμείου Εθνικής Οδοποιΐας ή πάσης άλλης δημοσίας αρχής, μέσω του Διευθυντού Τεχνικών Υπηρεσιών Νομού Λαρίσης, εις ον υποχρεούται να κοινοποιή αντίγραφα των σχετικών αναφορών του και των υποβαλλομένων καταστάσεων προς ενημέρωσίν του. Άπαν το ανωτέρω αναφερόμενον προσωπικόν υπάγεται υπό την άμεσον εποπτείαν του Διευθυντού Τεχνικών Υπηρεσιών Νομού Λαρίσης, όστις θα προβαίνη εις τον τακτικόν έλεγχον της Υπηρεσίας εισπράξεως δια την κανονικήν είσπραξιν του τέλους και την εν γένει επακριβή τήρησιν των προβλεπομένων διατυπώσεων δια την εύρυθμον λειτουργίαν της Υπηρεσίας ταύτης. 7)Τα οικήματα και φυλάκια εισπράξεως του εν λόγω τέλους θέλουσιν ανεγερθή συμφώνως προς εγκεκριμένον σχέδιον της Υπηρεσίας Οικισμού, δι’ ου καθορίζονται και αι θέσεις τούτων. Αι δαπάναι εισπράξεως του εν λόγω τέλους ήτοι της εκτυπώσεως των απαιτουμένων διπλοτύπων εισπράξεως, καταστάσεων είσπραξεως, βιβλίων επίπλων και σκευών, γραφικής ύλης, πληρωμής των ημερομισθίων, οδοιπορικών εξόδων και ημερησίας αποζημιώσεως του εν παρ. 1 της παρούσης προσωπικού, ως και πάσης άλλης δαπάνης συναφούς με την λειτουργίαν της Υπηρεσίας εισπράξεως, βαρύνουσι το Ταμείον Εθνικής Οδοποιΐας. 8)Ημερομηνία ενάρξεως της εισπράξεως των περί ων πρόκειται τελών, ορίζομεν την «5ην» Σεπτ. 1959. Η εντός « » ημερομηνία ετροποποιήθη ως άνω δια της υπ’ αριθ. Γ .30.000 της 28 Αυγ./14 Σεπτ. 1959 αποφ. Υπ. Οικονομικών και Συγκοινωνιών και Δημοσίων Έργων. Η παρούσα δημοσιευθήτω δια της Εφημερίδος της Κυβερνήσεως. 